HU
L 229/74
(41)
Az Európai Unió Hivatalos Lapja
2022.9.5.
A Bizottság a 4.
táblázatban felsorolt feleket tájékoztatta következtetéseiről, és lehetőséget biztosított számukra, hogy a következtetések kapcsán benyújtsák észrevételeiket.
Erre vonatkozóan nem érkezett észrevétel,
ELFOGADTA EZT A HATÁROZATOT:
1. cikk Az e cikkben foglalt táblázatban felsorolt felek mentesülnek a Kínai Népköztársaságból származó kerékpárokra a 2474/93/EGK tanácsi rendelettel (9) kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára vonatkozó, a 71/97/EK rendelet szerinti kiterjesztése alól.
A 88/97/EK rendelet 7. cikke (2) bekezdésének megfelelően a mentesség a felek kérelme beérkezésének időpontjától hatályos.
Ezt az időpontot a táblázatban a „Hatálybalépés napja” oszlop tartalmazza.
A mentesség kizárólag az e cikkben foglalt táblázatban konkrétan megnevezett felekre alkalmazandó.
A mentességet kapott felek haladéktalanul értesítik a Bizottságot nevük és címük bármilyen változásáról, megadva a mentesség feltételeivel összefüggő valamennyi lényeges, különösen az összeszerelési műveletekhez kapcsolódó tevékenységeikben bekövetkező változásokra vonatkozó információt.
A mentességet kapott fél TARIC-kiegészítő kód
Név
Cím
Hatálybalépés napja
C492
MOTOKIT Veiculos e Acessórios Lda
Rua Alto do Vale do Grou 36, 3750-870 Borralha/Águeda, Portugália
2020.9.25.
C559
Northtec Sp. z o.o.
ul. Dworcowa 15a, 43-502 CzechowiceDziedzice, Lengyelország
2020.7.27.
C560
Giant Gyártó Hungary Kft.
Jedlik Ányos utca 1., 3200 Gyöngyös, Magyarország
2020.7.15.
2. cikk Az e cikkben foglalt táblázatban felsorolt felek a 88/97/EK rendelet 6. cikke értelmében vett vizsgált felek.
A kiterjesztett dömpingellenes vám megfizetésének a 88/97/EK rendelet 5. cikke szerinti felfüggesztései a szóban forgó felek felfüggesztés iránti kérelme beérkezésének időpontjától hatályosak.
Ezeket az időpontokat a táblázatban a „Hatálybalépés napja” oszlop tartalmazza.
A fizetésre vonatkozó felfüggesztések kizárólag az e cikkben foglalt táblázatban konkrétan megnevezett vizsgált felekre alkalmazandók.
A vizsgált felek haladéktalanul értesítik a Bizottságot a felfüggesztés feltételeihez kapcsolódóan az összeszerelési műveleteik megváltozásáról, és bizonyítékként minden lényeges információt a Bizottság rendelkezésére bocsátanak.
Ilyen változás különösen – de nem kizárólag – a felek nevének, tevékenységének, jogi formájának vagy címének megváltozása.
(9) A Tanács 2474/93/EGK rendelete (1993.
szeptember 8.) a Kínai Népköztársaságból származó kerékpárok a Közösségbe történő behozatalára végleges dömpingellenes vám kivetéséről és az ideiglenes dömpingellenes vám végleges beszedéséről (HL L 228., 1993.9.9., 1. o.).